244 Negociari

Augustinus, *De achademicis questionibus,* dicit non simus rerum possessores in terris sed negotiatores. Secundum illud Luc. 19[:13]: *Negotiamini dum venio*. Nam celum est locus vere possesionis. Vnde Christus Joan 2[:16]: Eiciendo vendentes de templo dixit, *Nolite facere domum patris mei, domum negotiationis*. Sichimite suggesserunt filiis Iacob qui entrauerunt pastores quod negociarentur in terra, Gen. 34[:10]. Sic diabolus suggerit pastoribus ecclesie ut negocientur, sed contra hoc dicit Apostolus, [2] Tim. 2[:4]: *Nemo militans Deo implicat se negotiis sæcularibus*. Negociatores emerunt et vendiderunt Joseph, Gen. 37[:36]. Sic aliqui mercatores in faciendo elemosinas Christum emunt et adquirunt, sed cito post per mendatia et fraudes Christum vendunt.